Šefik Kurdić

**Šefik Kurdić** (rođen 6. aprila 1958. godine, Piljužići kod Tešnja) je bosanskohercegovački teolog na polju hadisa i da'we. Napisao je 55 vlastitih djela, a učestvovao je i u prijevodu više djela sa arapskog na bosanski jezik. 

## Biografija 
Nakon završetka osnovne škole i Gazi Husrev-begove medrese, upisuje Fakultet islamskih nauka u Sarajevu, koji završava 1982. godine. Kratko je radio kao imam u Čaršijskoj džamiji u Tešnju, potom kao imam na području Medžlisa IZ Doboj.

Godine 1986. odlazi na postdiplomski studij na najstariji islamski univerzitet Ez-Zejtuna u Tunisu, koji je završio 1990. godine. Na istom univerzitetu je magistrirao iz oblasti hadisa i hadiskih nauka.

Po povratku u BiH radio je kao imam u Sarajevu i uređivao islamski časopis "Islamska misao". 1992. godine uključuje se u odbranu RBiH, a od 1994. godine predaje hadis i da'wu na Islamskom pedagoškom fakultetu u Zenici. 1997. godine doktorira iz oblasti hadisa i hadiskih nauka na temu *Izučavanje hadisa u BiH, od dolaska Osmanlija i islama do kraja XX stoljeća*.

Trenutno je redovan profesor na Islamskom pedagoškom fakultetu u Zenici i predsjedavajući Nastavno-naučnog vijeća ove visokoškolske obrazovne institucije. Na Islamskom pedagoškom fakultetu u Bihaću je kao gostujući profesor predavao petnaest godina. Također kao gostujući profesor predavao je i na Fakultetu za islamske studije u Novom Pazaru petnaest godina, a na Internacionalnom univerzitetu u Novom Pazaru bio je gostujući profesor dvanaest godina. Na Fakultetu islamskih nauka u Sarajevu jedan je od gostujućih predavača na postdiplomskom i doktorskom studiju.

Od 1990. u BiH, Hrvatskoj, Srbiji, Crnoj Gori, Austriji, Švicarskoj, Njemačkoj, Švedskoj, Danskoj, Velikoj Britaniji, SAD-u, Kolumbiji, Panami, Turskoj i drugim zemljama, održao je preko 4.000 predavanja, tribina, hutbi i vazova, te preko 800 emisija na radio i TV gostovanjima. Na radiju Naba, u serijalu "Islam i mi" kojeg je vodio i uređivao osam godina, održao je preko 420 emisija.

## Objavljene knjige 
# Murto zalut'o, Sarajevo, 1991.
# Putokazi islama, Udruženje ilmijje, Glavni odbor, Sarajevo, 1996.
# Ebu Hanife i namaz u hanefijskom mezhebu, Islamska pedagoška akademija, Zenica, 2001. i El-Kelimeh, Novi Pazar, 2005.
# Ramazan i teravih-namaz u svjetlu hanefijskog mezheba, Islamska pedagoška akademija, Zenica, 2002. i Sira, Priština, 2004 (na albanskom jeziku).
# Velikani hadiskih znanosti, Islamska pedagoška akademija, Zenica, 2003. (ISBN broj 9958-9771-6-8)
# Brak i intimni odnosi u islamu, Islamska pedagoška akademija, Zenica, 2003,  El-Kelimeh, Novi Pazar, 2005. i Sira, Priština, 2004 (na albanskom jeziku). (ISBN br. 9958-9771-9-2)
# Kako je Murto na dunjaluku zalut'o, Bošnjačka zajednica kulture „Preporod“, Zenica, 2004. ()
# Kultura ponašanja prema djeci, roditeljima i rodbini, Islamska pedagoška akademija, Zenica, 2004.,  El-Kelimeh, Novi Pazar, 2005. i Sira, Priština, 2004 (na albanskom jeziku). (ISBN br. 9958-9229-1-6)
# Snovi i njihova značenja, Islamska pedagoška akademija, Zenica, 2004. (ISBN br. 9958-9229-6-7)
# Kultura ponašanja kod bolesti, smrti i dženaze, El-Kelimeh, Novi Pazar, 2005. (ISBN  br. 86-83707-46-6)
# Kultura ponašanja kod jela, oblačenja, spavanja i održavanja higijene, El-Kelimeh, Novi Pazar, 2005. (ISBN br. 86-83707-50-4)
# O ramazanu,  bajramu, i ulasku u džamiju,  El-Kelimeh, Novi Pazar, 2005. (ISBN br. 86-83707-45-8)
# Islamski bonton, Islamska pedagoška akademija, Zenica, 2005. i El-Kelimeh, N. Pazar, 2007. ()
# Egleni Rame i Salke (zbirka humoreski), El-Kelimeh, Novi Pazar, 2006. ()
# Kultura ponašanja prema komšijama, pri gostoprimstvu, putovanju i ekonomskom poslovanju, El-Kelimeh, Novi Pazar, 2006. ()
# Jezik – mač sa dvije oštrice, Islamski pedagoški fakultet, Zenica, 2006. ()
# Kako su Allahovi poslanici pozivali u islam, El-Kelimeh, Novi Pazar, 2007. ()
# Ebu Hanife i njegov doprinos hadiskoj znanosti, El-Kelimeh, Novi Pazar, 2007. ()
# Poslanikove metode pozivanja u vjeru, El-Kelimeh, N. Pazar, 2008. ()
# Muslimanska imena i njihova značenja, El-Kelimeh, N. Pazar, 2008. ()
# Metode ashaba u prenošenju istine, El-Kelimeh, N. Pazar, 2009. ()
# Tefsir Jasina: Koliko li sjajnog nura, pruža nama Jasin sura, El-Kelimeh, N. Pazar, 2009., (; COBISS.SR-ID 15741260)
# Bračni i porodični odnosi u islamu, El-Kelimeh, N. Pazar, 2009., (; COBISS.SR-ID 167418892)
# Mehabeti Muje i Fate, El-Kelimeh, N. Pazar, 2010. (; COBISS.SR-ID 180369932)
# Dotjerali cara do duvara – zbirka aforizama, El-Kelimeh, N. Pazar, 2010. ( COBISS.SR-ID 180369164)
# Apokrifni hadisi – zbirka lažnih hadisa, El-Kelimeh, N. Pazar, 2010. (; COBISS.SR-ID 175045900)
# Islamski reformistički pokreti i njihov odnos prema Sunnetu, El-Kelimeh, N. Pazar, 2011. (;  COBISS.SR-ID 182813452)
# Bošnjački tradicionalisti i njihova percepcija Sunneta, El-Kelimeh, N. Pazar, 2011. (;  COBISS.SR-ID 185091852)
# Četiri velika imama i njihov doprinos hadiskoj znanosti, Islamski pedagoški fakultet, Zenica, 2011. (; COBISS.BH-ID 18904582)
# Pedagogija Muhammeda, a.s., Islamski pedagoški fakultet, Zenica, 2011. (; COBISS.BH-ID 18904838)
# Vrijednost i ljepote hadža – Vjerodostojni hadisi sa komentarom, El-Kelimeh, N. Pazar, 2011. (; COBISS.SR-ID 186271500)
# Šta svaki musliman treba da zna – stotinu aktualnih pitanja i stotinu utemeljenih odgovora, Islamski pedagoški fakultet, Zenica, 2012. (; COBISS.BH-ID 19626246)
# Smak svijeta evo dolazi! – Zbirka vjerodostojnih hadisa s komentarom,  Islamski pedagoški fakultet, Zenica, 2013. (; COBISS.BH-ID 20310278)
# Udžbenik islamske vjeronauke za 2. razred srednje škole, El-Kalem, Sarajevo, 2011. () https://web.archive.org/web/20160801170340/http://vjeroucitelji.ba/skola/npp-udzbenici/srednja-skola/item/vjeronauka-za-2-razred-srednje-skole
# DA'WA – Temelji islamskog misionarstva, Izdavačka djelatnost „Hedef“, Zenica, 2017. (; COBISS.BH-ID 24276742)
# Ovako je izgledao Allahov Poslanik, s.a.v.s. – Zbirka vjerodostojnih hadisa o izgledu i vrlinama Allahovog Poslanika, s.a.v.s., Izdavačka djelatnost „Hedef“, Zenica, 2017. (; COBISS.BH-ID 23854854)
# Abu Bishr Al-Dolaby wa kitabahu Al-Kuna wa Al-Dhurriyya al-tahira – taqdim wa dirasa tahliliyya, (na arapskom jeziku), „Hedef“, Zenica, 2018. (; COBISS.BH-ID 25592838)
# Miris djetinjstva – zbirka poezije, zajedno sa Ahmedom Kurdićem, „Hedef“, Zenica, 2018. (; COBISS.BH-ID 26162182)
# Kako ostati čovjek – zbirka aforizama, „Hedef“, Zenica, 2018. (; COBISS.BH-ID 26161926)
# Dragulji iz sehare, „Hedef“, Zenica, 2018. (; COBISS.BH-ID 26174214)
# Studije o hadisu i njegovom izučavanju, „Hedef“, Zenica, 2018. (; COBISS.BH-ID 26064902)
# Ojačaj iman budi musliman, zbirka vjerodostojnih hadisa s komentarom o imanu i vjerovanju, „Hedef“, Zenica, 2019. (; COBISS.BH-ID 26970886)
# Kako se sačuvati Džehennema i njegovih strahota, zbirka vjerodostojnih hadisa s komentarom, „Hedef“, Zenica, 2019. (; COBISS.BIH-ID 28240134)
# S Poslanikom, s.a.v.s., u Džennet, zbirka vjerodostojnih hadisa s komentarom, „Hedef“, Zenica, 2019. (; COBISS.BIH-ID 28239622)
# Poslanikova, s.a.v.s., rješenja za naša iskušenja, zbirka vjerodostojnih hadisa o iskušenjima, „Hedef“, Zenica, 2020. (; COBISS.BIH-ID 41183750)
# Bez vjere, nema prave mjere, Zbirka aforizama u stihu, Hedef, Zenica, 2021. (; COBISS.BIH-ID 45014534)
# Odsjaji mudrosti, Hedef, Zenica, 2021. (; COBISS.BIH-ID 45014278)
# Ashabi zvijezde koje ne gube sjaj, Hedef, Zenica, 2021. (; COBISS.BH-ID 43589638)
# Hasan el-Basri simbol znanja, mudrosti i pobožnosti, Hedef i IPF, Zenica, 2021.(, COBISS.BIH.ID45828358)
# Na bedemu Sunneta, Hedef i IPF, Zenica, 2022. (; COBISS.BH-ID 48126214)
# Rasuti biseri islamskih velikana, Hedef i IPF, Zenica, 2023. ()
# Dragulji najvećeg odgajatelja, Hedef i IPF, Zenica, 2023. ()
# I to će proći, Hedef i IPF, Zenica, 2023. ()
# Razmišljanja nurom protkana, Hedef i IPF, Zenica, 2023. ()
# Muhammed, s.a.v.s., vjesnik nade i liječnik depresije, Hedef i IPF, Zenica, 2023. ()

## Prevedena djela 
# Tefsir Ibn Kesira (sa grupom prevodilaca), Visoki saudijski komitet, Sarajevo, 2001.
# Sahihu-l-Buhari, (sa grupom prevodilaca), Visoki saudijski komitet za pomoć BiH, Sarajevo, 2008.
# Sahihu-l-Muslim , u tri toma, Kuća mudrosti, Zenica, 2003. (ISBN br. 9958-9244-0-4)
# Razumijevanje zekjata, dr. Jusufa el-Karadavija (sa grupom prevodilaca), u pripremi za štampu.
# Muslimova zbirka hadisa s komentarom, u 8 tomova, sa dr. Semirom Rebronjom, IPF – Zenica i Centar za proučavanje orijentalne civilizacije i kulture, Zenica – N. Pazar, 2015. ( i COBISS.BH-ID 21844998 CIP – Nacionalna i univerzitetska biblioteka BiH, Sarajevo i  i COBISS.SR-ID 212668684 – Narodna biblioteka Srbije, Beograd)

## Reference 
Kategorija:Rođeni 1958.
Kategorija:Bosanskohercegovački teolozi
Kategorija:Imami
Kategorija:Biografije, Tešanj